***НУ „СВЕТИ КЛИМЕНТ ОХРИДСКИ“ ГР. ЧИРПАН***

*ПРАВИЛА ЗА РАБОТА В ОБУЧЕНИЕ ОТ РАЗСТОЯНИЕ В ЕЛЕКТРОННА СРЕДА /ОРЕС/*

 Утвърдени със Зап. № 81/26.11.2020г.

Приети на Педагогически съвет с Протокол № 2/26.11.2020г.

Директор: ………………………

Настоящите правила регламентират дейностите свързани с работата и обучението на всички участници в образователния процес в НУ „Свети Климент Охридски“ гр. Чирпан в електронна среда от разстояние:

1. Общи положения

2. Дефиниции

3. Задължения на учителите

4. Задължения на учениците

5. Задължения на родителя

ГЛАВА I - ОБЩИ ПОЛОЖЕНИЯ

Обучението в електронна среда от разстояние в НУ „Свети Климент Охридски“ гр. Чирпан за учебната 2020/2021 година се извършва посредством образователната платформа Microsoft Teams, избрана и гласувана с решение на Педагогически съвет Протокол № 1/15.12020г. . За осъществяване на своите дейности и комуникация между учители, родители и ученици, училището използва електронен дневник (shkolo.bg).

Учениците в училището се обучават в дневна, присъствена форма, с изключение на Християн Нанев и Златко Неделчев от 4 клас, обучаващи се в комбинирана форма. При извънредни обстоятелства, когато присъствения образователен процес в училището бъде преустановен - за отделен ученик, за отделна паралелка или за цялото училище, обучението на учениците се осъществява, доколкото и ако е възможно в електронна среда чрез използване на средствата на информационните и комуникационните средства.

Училището предоставя съпътстваща обща подкрепа в хода на учебната година под формата на консултации и допълнително обучение по отделни учебни предмети. Консултациите и допълнителното обучение за преодоляване на образователни дефицити, в зависимост от конкретния случай, класа, техническите и технологичните възможности и в случаите, може да се осъществяват и в електронна среда от разстояние като се използват възможностите на образователна платформа Microsoft Teams и функционалност на домейна на МОН – edu.mon.bg. На общо основание на всички нуждаещи се ученици може да се оказва психологическа подкрепа, в т.ч. и от разстояние в електронна среда от училищния психолог.

ГЛАВА II - ДЕФИНИЦИИ

ОРЕС - Обучение от разстояние в електронна среда" е обучение от разстояние в електронна среда, при което обучаващият и обучаемите взаимодействат в реално време, едновременно, присъствено, чрез визуален контакт през електронна платформа.

СИНХРОННО - синхронно обучение от разстояние в електронна среда дистанционните учебни часове включват синхронен урок и синхронно взаимодействие на учителя с ученика. Текущата обратна връзка за резултатите от обучението и текущото оценяване се осъществяват при синхронно взаимодействие на учителя с ученика от разстояние в електронна среда индивидуално или в група. При синхронно обучение от разстояние в електронна среда дистанционните учебни часове следват утвърденото седмично разписание. Продължителността на дистанционния учебния час за всички видове подготовка при синхронно обучение от разстояние в електронна среда не може да надвишава двадесет минути – за първи и втори клас и тридесет минути за трети и четвърти клас;

АСИНХРОННО – При асинхронно обучение от разстояние в електронна среда дистанционните учебни часове включват наблюдение на урок без взаимодействие с учителя и с останалите ученици. Текущата обратна връзка за резултатите от обучението и текущото оценяване се осъществяват при синхронно взаимодействие на учителя с ученика от разстояние в електронна среда индивидуално или в група чрез различни средства за комуникация – ел. поща, вайбър, месинджър и др.. и платформаПри асинхронно обучение от разстояние в електронна среда времето за дистанционните учебни часове не може да надвишава продължителността на часовете от дневното разписание.

ОБРАЗОВАТЕЛНА ПЛАТФОРМА MICROSOFT TEAMS - Microsoft 365 е внедрена в училището, като всички учители и ученици разполагат с индивидуално потребителско име и парола. Платформата позволява използване на пространство за организиране, съхраняване и споделяне на файлове, възможност за онлайн създаване, редактиране и споделяне на Word, Excel, PowerPoint и OneNote документи, вариант за дистанционно обучение и изпитване и лицензирани софтуери. Microsoft Teams осигурява съвременна и модерна виртуална класна стая. Учителите могат да създават и оценяват онлайн тестове, след което да дават обратна връзка и бележки на своите ученици. Всички могат да създават интерактивни презентации и отчети, да обменят информация и идеи, да работят съвместно по проекти и много други. Платформата позволява дистанционно обучение. Учителите могат да изнасят уроци на живо онлайн, да показват презентации и да споделят екрана на своя компютър, а учениците да виждат през техните устройства. Всички могат да участват в урока чрез гласово общуване или чат.

ЕЛЕКТРОНЕН ДНЕВНИК - Школо (shkolo.bg) е онлайн платформа, подпомагаща процеса на дигитализиране на образованието в България, в тясно сътрудничество с МОН. Изградена е през 2016 г. и въвежда електронен дневник, който заменя напълно книжния вариант. Платформата е интегрирана с: Националната електронна информационна система за предучилищното и училищно образование (НЕИСПУО) и нейните софтуерни приложения АдминПро и АдминЛ; облачната технология на Microsoft Office 365 и на Google G Suite; социалната мрежа Facebook.

ГЛАВА III - ЗАДЪЛЖЕНИЯ НА УЧИТЕЛИТЕ

1. При превключване от присъствено обучение в обучение от разстояние в електронна среда, организирането и провеждането му от страна на учителите е в рамките на уговорената продължителност на работното време, като при нормална продължителност на работното време за отчитане на деня като работен учителят трябва да има поне 5 астрономически часа работа, свързана с осъществяване на обучението, или поне 25 астрономически часа седмично (5 часа среднодневно) при работна седмица от 5 работни дни.

2. Учителят спазва продължителността на електронния учебен час – 20 минути за първи и втори клас и 30 минути за трети и четвърти клас.

3. Учителят предварително информира учениците за мястото и часа на провеждане на виртуалния учебен час, в случай че те са различни от установеното.

4. Учителят задължително въвежда отсъстващите ученици и темата за часа в хартиения и в електронния дневник (в случай, че учителят работи от училище) или само в електронния дневник (в случай, че и учителят работи в електронна среда от разстояние), непосредствено след или не по-късно от края на учебните часове за деня.

5. Учителят спазва графика за провеждане на консултации в електронна среда от разстояние, като редовно напомня и поканва учениците за деня, часа и мястото на провеждане.

6. Подбира подходящи безплатни и други образователни източници на интерактивно електронно съдържание, подпомагащо образователния процес.

7. Използва електронни учебници, работни листове, презентации, аудиофайлове, видео-материали, образователни платформи.

8. Дава ясни и точни инструкции за начина и мястото за изпращане и получаване на обратна връзка от учениците - домашна работа, тестове, проекти и др.

9. Въвежда оценки и отзиви на учениците непосредствено след провеждане на учебния си час или учебните си часове за деня в хартиения и в електронния дневник (в случай, че учителят работи от училище) или само в електронния дневник (в случай, че и учителят работи в електронна среда от разстояние).

10. В случай на невъзможност учителят да проведе синхронен урок в електронна среда, поради независещи от него причини - технически, проблеми с интернет свързаност и др., същият уведомява за това училищното ръководство и веднага, щом това стане възможно, качва информация за пропуснатия урок като съобщение до родителите/учениците от съответния клас в електронния дневник и/или във виртуалната класна стая на класа в платформата MS Teams.

ГЛАВА IV - ЗАДЪЛЖЕНИЯ НА УЧЕНИЦИТЕ

1. Пише и говори на съвременен български език във виртуалната класна стая.

2. Влиза навреме във виртуалната класна стая и само ако е поканен.

3. Не провежда лични разговори във виртуалната класна стая.

4. Изключва микрофона си, не вдига шум и не пречи на учителя при провеждане на образователния процес.

5. Не изключва микрофоните на други ученици и учителя по време на часа във виртуалната класна стая.

6. Изпраща домашните поставени от учителя в срок и според инструкциите на учителя в платформата Teams и/или в електронния дневник.

7. Спазва продължителността на електронния учебен час – 20 минути за първи и втори клас и 30 минути за трети и четвърти клас.

8. Спазва началото на всеки учебен час по седмичното разписание в случай, че няма обявена промяна по обективни причини.

9. В случай на невъзможност ученикът да присъства на синхронен урок в електронна среда, поради независещи от него причини - технически, проблеми с интернет свързаност и др., същият уведомява за това класния ръководител/учител (ако ученикът е от начален етап - това се извършва от родителя) като се информира за пропуснатия материал.

10. Не качва и не показва лични и чужди снимки и клипове.

11. Не изнася в други чатове записи на проведени часове.

ГЛАВА V - ЗАДЪЛЖЕНИЯ НА РОДИТЕЛИТЕ

 1. Осигурява необходимите технически и технологични условия за пълноценно участие в обучението.

2. Осигурява спокойна заобикаляща среда на ученика за провеждане на часове от разстояние.

3. Не се включва и не нарушава провеждането на синхронните учебни часове в директен контакт и разговор с учителя по време на часа. При необходимост се свързва с учителя в удобно и за двете страни време.

4. Поддържа редовна комуникация с училището, което организира обучението на детето му от разстояние в електронна среда, и се осведомява за участието, успеха и развитието на ученика.

5. Съдейства за спазването на правилата за провеждане на обучението в електронна среда в училището.

6. Осигурява редовното присъствие на ученика и своевременно уведомява класния ръководител за отсъствие на ученика по уважителни причини.

7. В случай на невъзможност ученикът да присъства на синхронен урок в електронна среда, поради независещи от него причини - технически, проблеми с интернет свързаност и др., родителят уведомява за това класния ръководител/учител, като своевременно се информира за пропуснатия материал.

8. Подпомага процеса на самоподготовка на ученика и съдейства за изграждане на навици за самостоятелно учене.

9. Не изнася в други чатове записи на проведени часове.

**Организационен екип** при преминаване от присъствено обучение към ОРЕС – всички класни ръководители и учител в ПГ и **Екип за подкрепа** при преминаване от присъствено обучение към ОРЕС – всички учители в ГЦОУД и психолога на училището – определени със заповед №349/11.09.2020г.

Настоящите правила подлежат на актуализация при промяна на обстоятелствата по създаването им.